Sandra Paños

Sandra Paños García-Villamil (Alacant, 1992ko azaroaren 4a) futbolari profesionala da eta atezain jokatzen du Lehen Mailan Batzelona Futbol Klubean. 2011n hasi zen Nazioartean Espainiako selekzio absolutuarekin.

Munduko atezain onenetakotzat dute Paños. Bartzelona taldearekin 4 liga irabazi ditu, 5 Erregina kopa, 3 Espainiako Superkopa eta bi UEFAko Txapeldunen Liga (Champions League). Gainera, konbinazio nazional absolutuaren deialdietako finkoetako bat izan da. 2017az geroztik, Jorge Vilda hautatzaile izendatu zutenetik, ohiko titularra izan da. Banakako mailan, Zamora saria irabazi du, lau aldiz irabazi ere.

Biografia 
Alacanten jaio zen, 1992ko azaroaren 4an. Luis Ernesto Paños (futbolari ohia) eta Gemma García-Villamil (atleta) ditu guraso. Neba zaharragoa du, Javier, eta hura ere futbolaria da. Txikitatik kirolari lotua egon da. Paños karatea praktikatzen hasi zen, baina berehala pasatu zen areto-futbolera.

Irakasle-ikasketak hasi ondoren, Paños INEFen graduatu zen, eta, aldi berean, eliteko kirolari jarraitu zuen.

Ibilbidea

Levante UD 
Paños 2010ean hasi zen Levante UDrekin Lehen Mailan, 18 urte besterik ez zituela. Bost urtez egon zen taldean, harik eta 2015/16 denboraldiaren amaieran. Bartzelona FC taldeak fitxatu zuen arte, Chelsea Ashurst-en baja betetzeko. Levanten jokatu zituen bost denboraldietan, ehun partidatik gora jokatu zituen, eta gol bat markatzea lortu zuen, zelaiaren erdigunetik falta zuzen bat botata, 2015eko apirilean Espanyol taldeari 3-2 irabaztea lortu zutenean.

Bartzelona FC

2015/2016 denboraldia 
Levante taldean bost denboraldiren ondoren titular ukaezina bazen ere, Paños Bartzelonara joan zen 2015eko udan. Talde horretan Laura Ráfolsen titularkide zuela hasi zen lanean. Urte horretan bertan sartu zen UEFAko Txapeldunen Ligako 18 jokalari onenen zerrendan.

2016/2017 denboraldia 
2017. urteko urtarrilean, entrenamendu batean ari zela, klubeko zerbitzu medikoek jakinarazi zuten Pañosek lesio bat izan zuela eskuineko hankaren aurreko ondestean. Jokalekuetatik kanpo egon behar izan zuen 4 astez.

Denboraldi horretan bere taldeak Erregina Kopa txapelketa lortu zuen finalean Atletico Madrili irabazita. Gainera, Espainiako futbolaren historian lehen aldiz, Txapeldunen Ligako finalerdietara iristea lortu zuten.

2017-2018 denboraldia 
Bartzelona taldeak Espainiako Ligan bigarren postuan sailkatu zen, eta Meridako erromatar estadioan Erregina Kopa irabazi zuen, Atlético Madrilen aurka jokatutako finalean. Ezbairik gabe, Pañosek Ligako 27 partidatan parte hartu zuen, eta  bigarren Zamora saria irabazi zuen, txapelketan gol gutxien jaso zuen atezaina izateagatik. Champions Leagueko Hamaika Idealean ere sartu zen, eta munduko zazpigarren atezain onena Nazioarteko Historia eta Estatistiken Futbol Federazioaren (IFFHS) iritziz.

Ekainean, denboraldia amaitzean, klubak kontratua 2021era arte berritu zuela iragarri zuen.

2018-2019 denboraldia 
Denboraldiaren hasieran, taldeko hirugarren kapitain izendatu zuten Paños. Bartzelonak bigarren postuan amaitu zuen etxeko liga, Atlético Madrilen atzetik. Erregina Kopan ere, finalerdietan kanporatu zituen Atletico Madrilek 2-0 emaitzarekin. Paños klubean laugarren denboraldia amaitu zuenean, Ligako 27 partida jokatuak zituen eta 10 gol baino ez zizkioten sartu. Batez besteko horri esker, hirugarren Zamora saria irabazi zuen, bigarrena jarraian.

Bere historian lehen aldiz, taldea txapeldunen ligaren finalerako sailkatu zen, FC Bayern Münchenekin jokatutako finalerdietan 0-1 irabazi ondoren joanean eta 1-0 itzulian. Hala, Europako final bat jokatu zuen Espainiako lehen taldea izan zen. Paños atezaina izan zen talde katalanak finalean billetea lortzeko giltzarrietako bat, finalerdietako bi partidetan merezimenduzko zenbait esku-hartze egin ondoren. Bartzelonak Lyongo Olympiqueri aurre egin zion final batean, eta 4-1 galdu zuen. Bigarren urtez jarraian, UEFA Champions Leagueko hamaika idealean sartu zen, Vicky Losada eta Alexia Putellasekin batera.

2019-2020 denboraldia 
Otsailean, historiako Espainiako emakumezkoen lehen Superkopa jokatu zen. Finala, Bartzelonak irabazi zuen 1-10 Real Sociedaden aurka jokatuta. Lluís Cortések zuzendutako Bartzelona taldea izan zen txapelketako txapelduna. 2020ko maiatzean, Katañuniako taldea Iberdrola Ligako txapelduna izan zuten, zortzi jardunaldi falta zirela, Covid-19ren pandemiaren ondorioz, lehiaketa bertan behera geratu baitzen. Paños 19 partidatan aritu zen eta 5 gol baino ez zizkioten sartu, hau da, partidako 0,26 gol, batez beste; Alacanteko atezainaren markarik onena. Zenbaki horiekin, Ligan gol gutxien jasotako Zamora atezain-titulua baliozkotu zuen berriz.

Covid 19ren ondorioz, Erregina Koparen azken zatia 2021eko otsailean jokatu zen. Bartzelonak Logroñoko Futbol Eskolaren aurka jokatu zuen finalean, Malagako Rosaleda estadioan, eta 3-0 irabazi zuten. Europako goren mailako lehiaketan Alemaniako Wolfsburgo taldeak kanporatu zuen Bartzelona finalerdietan.

Marta Torrejón, Mapi León, Alexia eta Jenni Hermosorekin batera izendatu zuten 2020ko hamaika ideal onenean. Gainera, The Guardian egunkariak munduko 100 futbolari onenen artean izendatu zuen. UEFAk Championseko atezain onenaren sarirako ere izendatu zuen.

2020-2021 denboraldia 
Taldea historiako lehen klasiko femeninoarekin hasi zen, Valdebebas kirol-hirian jokatutako partidarekin, eta madridarrei 0-4 emaitzarekin irabaztea lortu zuen. 2020ko urrian lesioa izan zuen eskuineko izterraren bizeps femoralean, eta jokalekuetatik aldendu behar izan zuen hainbat partidatan.

2021eko urtarrilean, Espainiako Emakumezkoen Futbol Superkoparen bigarren edizioa jokatu zen, 4ren arteko finala. Taldeak finalaurrekoa jokatu zuen Atlético Madrilen aurka, eta 1-1 berdinduta amaitu zuten. Bartzelonarrak penalti-txandan kanporatuta geratu ziren eta ezin izan zuten aurreko kanpainaren titulua baliozkotu.

2021eko martxoan, taldea Txapeldunen Ligako finalerdiak jokatzeko sailkatu zen, Manchester City taldeari final-laurdenetan irabazi ondoren. Paños kanporaketaren protagonistetako bat izan zen, joaneko partidan penalti bat gelditu eta Ingalaterran jokatutako itzulerako partidan merezimenduzko zenbait esku-hartze egin ondoren. 2021eko maiatzean, Bartzelona Txapeldunen Ligaren finalean lehiatzeko sailkatu ondoren, klubak Alacantearrarekin zuen kontratua 2024ra arte berrituko zela iragarri zuen. Maiatzaren 16an, Europako txapelduna izan zen bere kideekin, Chelsea taldeari Champions txapelketako finalean 4-0 irabazi ondoren.

Maiatzaren 9an, taldea Ligan txapelduna izatea lortu zuen, amaitzeko zortzi partida falta zirela, Levantek (jarraitzaile nagusia) berdinketa izan eta gero. Bartzelonakoek aurreko denboraldiko titulua berrestea lortu zuten.

Selekzioa

Beheko kategoriak 
15 urte zituela, 17 urtez azpikoen selekziorako deitu zioten. 2009ko 17 urtetik beherakoen Eurokopan hasi zen atezain nazioartean. Espainiako konbinatuarekin txapeldunordea izan zen, Alemaniako selekzioari finalean irabazi ondoren. 2010eko Eurokopan berriro parte hartu zuen. Ordukoan bai, finalean Irlandari irabazi zioten eta Europako txapelketa-titulua irabazi zuten.

2011n, 19 urtez azpiko selekzioarekin Italiara joan zen, urte horretako Eurokopan lehiatzeko. Taldea sailkapen-fasean kanporatua izan zen.

Absolutoa 
2011ko irailean, lehen aldiz deitu zuen hautapen absolutuak, Maria Jose Pons lesionatuaren ordez aritzeko. Handik bost hilabetera, debuta egin zuen absolutuarekin Austriaren aurkako lagunarteko batean. Kanadako 2015eko Munduko Txapelketan parte hartu zuen, hirugarren atezain postuan, Ainhoa Tirapu eta Lola Gallardoren atzetik, baina ez zuen minutu bakar bat ere jokatu.

Jorge Vilda hautesle izendatu zutenetik (2015), Paños deialdi guztietako kide izaten jarraitu zuen, Sevillako Lola Gallardorekin batera eta txandakatuz. 2017an, Herbehereetako Eurokoparako hautatu zuten.  Austriako selekzioak final-laurdenetan kaleratu zuen Espainiako talde gorria. 2019ko udan, Frantziako Munduko Txapelketan parte hartu zuen Espainiako selekzio absolutuko kideetako bat izan zen. Txapelketa horretan lehen aldiz historian, selekzioa  final-zortzirenak jokatzeko sailkatu zen. Kanporatu egin zuten, eta Estatu Batuetako selekzioa izan zen txapelduna. Prestaketa-partidetan Gallardorekin atezaintza txandakatzen aritu ondoren, Pañosek titularitatea eskuratu zuen txapelketa osoan.

2020ko urtarrilean, She Believes Kopan hartu zuen parte lehen aldiz selekzioak. Vildaren taldeak txapelketa amaitu zuen: 3-1 irabazi zuen Japoniaren aurka; Munduko Txapeldunen aurka, ostera, (Estatu Batuak) 1-0 galdu eta Ingalaterraren aurka 1-0 irabazi. Gorria bigarren postuan geratu zen txapelketan, txapeldunordea, estatubatuarren atzetik.

Nazioarteko partaidetzak

Estatistikak 

2021eko irailaren 7ra arte eguneratua

Palmaresa

Txapelketa nazionalak

Nazioarteko txapelketak

Banakako Sariak eta aintzatespenak

Erreferentziak

Kanpo estekak 

 Sandra Pauloren fitxa LaLigan
 Sandra Pauloren fitxa UEFAn
 Sandra Pauloren fitxa FCBarcelonan

Espainiako emakume futbolariak
Alacant hiriko jendea
Espainiako futbol atezainak
Levante UDko futbolariak
FC Barcelonako futbolariak